EkBass/fiwiki-20250220-pages-articles huggingface dataset:
Harold Norse

Harold Norse (oik. Rosen, 6. heinäkuuta 1916 Brooklyn, New York, Yhdysvallat – 8. kesäkuuta 2009 San Francisco, Kalifornia, Yhdysvallat) oli yhdysvaltalainen runoilija ja kirjailija, joka edusti beat-sukupolvea. Norse julkaisi urallaan 12 runoteosta ja kolme proosateosta Norsen äiti muutti Yhdysvaltoihin Venäjältä eikä ollut naimisissa Norsen isän kanssa. Norse käytti myöhemmin sukunimeä Albaum isäpuolensa mukaan. Lopulta hän otti käyttöön nimen Norse, joka oli anagrammi hänen äitinsä sukunimestä Rosen. Norse valmistui 1938 kandidaatiksi (Bachelor of Arts) Brooklyn Collegesta ja vuonna 1951 maisteriksi (Master of Arts) englantilaisesta ja amerikkalaisesta runoudesta New Yorkin yliopistosta. Hänen esikoiskokoelmansa The Undersea Mountain ilmestyi 1953. Turhautuneena kirjallisuuspiirien kylmään vastaanottoon Norse lopetti jatko-opintonsa, lähti 1954 New Yorkista ja muutti Roomaan. Siellä hän käänsi englanniksi italialaisrunoilija Giuseppe Gioachino Bellin tuotantoa. Norse muutti 1959 Pariisiin, missä hän asui niin kutsutussa ”beat-hotellissa”, jossa asuivat myös muun muassa Allen Ginsberg, William S. Burroughs, ja Gregory Corso. Siellä hän kirjoitti romaanin Beat Hotel, joka julkaistiin ensimmäisen kerran vasta vuonna 1973, silloinkin ensin saksankielisenä käännöksenä ja vasta myöhemmin englanniksi. Muutettuaan Pariisista Norse asui Tangerissa Marokossa. Hänen siellä ollessaan häneltä ilmestyi toinen runokokoelma The Dancing Beasts (1962). Norse palasi Yhdysvaltoihin vuonna 1969. Hän asui ensin Los Angelesissa ja myöhemmin San Franciscossa, missä hän vaikutti loppuelämänsä. Vuonna 1974 City Lights -kustantamo julkaisi hänen teoksensa Hotel Nirvana, joka oli samana vuonna ehdolla National Book Awardin saajaksi. Norsen 1977 ilmestynyt runokokoelma Carnivorous Saint nousi homojen oikeuksia ajavan liikkeen merkkipaaluksi. Norsen ystäväpiiriin kuuluivat edellämainittujen lisäksi myös näytelmäkirjailija Tennessee Williams, kirjailija James Baldwin ja runoilijat William Carlos Williams ja W. H. Auden. William Carlos Williams kutsui Norsea ”sukupolvensa parhaaksi runoilijaksi”. ==Tuotantoa== * The Undersea Mountain (1953) * The Dancing Beasts (1962) * Beat Hotel (1973, saksaksi) * Hotel Nirvana (1974) * Carnivorous Saint: Gay Poems 1941–1976 (1977) * The Love Poems 1940–1985 (1986) * Memoirs of a Bastard Angel: A Fifty-Year Literary and Erotic Odyssey (1989) * The American Idiom: a Correspondence (1990) * Fly Like a Bat out of Hell (2002) * In the Hub of Fiery Force (2003) ==Lähteet== Luokka:Yhdysvaltalaiset kirjailijat Luokka:Yhdysvaltalaiset runoilijat Luokka:Vuonna 1916 syntyneet Luokka:Vuonna 2009 kuolleet
Unionin yleinen tuomioistuin

Unionin yleinen tuomioistuin (EUYT) toimii Euroopan unionin tuomioistuimen yhteydessä. Se perustettiin vuonna 1989, jonka myötä luotiin kahden oikeusasteen järjestelmä, jonka tavoitteena on parantaa oikeussuojaa sekä vähentää Euroopan unionin tuomioistuimen työmäärää ja varmistaa asioiden nopeampi ratkeaminen. Vuoteen 2009 asti tuomioistuimen nimi oli Euroopan yhteisöjen ensimmäisen oikeusasteen tuomioistuin. Yleisessä tuomioistuimessa on vähintään yksi tuomari jäsenvaltiota kohti. Jäsenvaltioiden hallitukset nimittävät tuomarit yhteisellä sopimuksella kuuden vuoden uusittavissa olevaksi toimikaudeksi. Tuomioistuimelle valitaan presidentti tuomareiden keskuudesta kolmen vuoden uusittavissa olevaksi toimikaudeksi. Tuomioistuimessa ei, toisin kuin yhteisöjen tuomioistuimessa, ole vakituisia julkisasiamiehiä. Yksi tuomareista voidaan kuitenkin poikkeuksellisesti määrätä hoitamaan julkisasiamiehen tehtäviä. Tuomioistuin kokoontuu jaostoissa, joihin kuuluu kolmesta viiteen tuomaria. Yhden tuomarin kokoonpano on myös mahdollinen. Yleisen tuomioistuimen suomalaistuomareina ovat työskennelleet Heikki Kanninen lokakuusta 2009 alkaen sekä Tuula Pynnä syyskuusta 2019 alkaen. Yleinen tuomioistuin käsittelee yksityishenkilöiden ja jäsenvaltioiden suoraan vireille panemia kanteita. Sillä on toimivalta käsitellä: * suoria kanteita, joita luonnolliset henkilöt nostavat yhteisön toimielinten toimia vastaan tai toimielinten laiminlyönnin johdosta * kanteita, joita jäsenvaltiot nostavat komissiota vastaan * kanteita, joita jäsenvaltiot nostavat neuvostoa vastaan ja jotka koskevat muun muassa valtiontukia * vahingonkorvauskanteita yhteisön toimielinten tai niiden henkilöstön aiheuttamista vahingoista * kanteita, jotka perustuvat yhteisön tekemiin sopimuksiin, joissa viitataan nimenomaisesti ensimmäisen oikeusasteen tuomioistuimen toimivaltaan * kanteita, jotka koskevat yhteisön tavaramerkkiä * kanteita, jotka koskevat yhteisön mallia (mallioikeutta) Yleiselle tuomioistuimelle voidaan antaa toimivalta käsitellä tiettyjä asioita koskevia ennakkoratkaisupyyntöjä. Sen päätöksiin voidaan hakea muutosta unionin tuomioistuimessa, mutta vain oikeuskysymysten osalta. == Lähteet == == Aiheesta muualla == *Unionin yleinen tuomioistuin Luokka:Euroopan unionin tuomioistuin
Fernand Leduc

Fernand Leduc (4. heinäkuuta 1916 Montréal – 28. tammikuuta 2014 Montréal) oli kanadalainen taidemaalari. Hän syntyi Québecissä ja aloitti vuonna 1938 opintonsa Montréalin École des Beaux-Artsissa. Leduc liittyi 1940-luvun alussa Les Automatistes -taiteilijaryhmään, mutta siirtyi vuonna 1946 Pariisiin ja alkoi vähitellen eriytyä ryhmästä. Hän kuului myöhemmin Plasticien-ryhmään ja loi vaikuttavan uran sekä Kanadassa että Ranskassa. Leduc’lle myönnettiin muun muassa Paul-Émile Borduas’n palkinto vuonna 1988. Leduc kuoli syöpään 97-vuotiaana Montréalissa tammikuussa 2014. ==Lähteet== Luokka:Kanadalaiset taidemaalarit Luokka:Vuonna 1916 syntyneet Luokka:Vuonna 2014 kuolleet
Lev Lobodin

Lev Aleksejevitš Lobodin (, s. 1. huhtikuuta 1969, Voronež, Neuvostoliitto) on venäläinen entinen kymmenottelija. Aluksi Ukrainaa edustanut Lobodin sijoittui Toronton sisäratojen MM-kisoissa 1993 seitsenottelussa neljänneksi pistein 6017. Seuraavana vuonna hän sijoittui kymmenottelussa kolmanneksi Euroopan cupissa ja voitti EM-pronssia Helsingin EM-kisoissa. Göteborgin MM-kisoissa 1995 hän oli kymmenottelussa seitsemäs tuloksella 8196. Lobodin sai Venäjän edustusoikeuden vuoden 1996 lopussa. Vuonna 1998 hän voitti EM-pronssia seitsenottelussa sisäratojen EM-kisoissa sekä kymmenottelussa Budapestin EM- kisoissa pistein 8571. Lobodin oli Maebashin sisäratojen MM-kisoissa 1999 seitsenottelussa kuudes tuloksella 6153. Myöhemmin samana vuonna hän sijoittui Sevillan ulkoratojen MM-kisoissa kymmenottelussa viidenneksi. Seuraavana vuonna hän oli Sydneyn olympialaisissa kolmastoista. Vuonna 2001 Lobodin voitti Lissabonin sisäratojen MM-kisoissa seitsenottelussa pronssia pistein 6202 ja sijoittui Edmontonin ulkoratojen MM-kisoissa kymmenottelussa viidenneksi. Seuraavana vuonna hän voitti lajin EM-pronssia Münchenin EM- kisoissa. Lobodin voitti 2003 seitsenottelussa Venäjän sisäratojen mestaruuden sekä MM-hopeaa Birminghamin sisäratojen MM-kisoissa tuloksella 6297. Samana vuonna hän sijoittui Pariisin ulkoratojen MM-kisoissa kymmenottelussa kuudenneksi. Seuraavana vuonna hän voitti Budapestin sisäratojen MM-kisoissa seitsenottelussa MM-pronssia. == Ennätykset == * 100 metrin juoksu: 10,66 (2001) * 400 metrin juoksu: 48,39 (1996) * 1 500 metrin juoksu: 4.29,95 (1991) * 110 metrin aitajuoksu: 13,94 (1999) * Korkeushyppy: 210 (1991) * Seiväshyppy: 520 (1998) * Pituushyppy: 756 (1999) * Kuulantyöntö: 16,30 (2002) * Kiekonheitto: 49,44 (2002) * Keihäänheitto: 59,00 (1995) * Kymmenottelu: 8571 (1998) == Lähteet == * Luokka:Venäläiset yleisurheilun moniottelijat Luokka:Ukrainalaiset yleisurheilun moniottelijat Luokka:Vuonna 1969 syntyneet Luokka:Elävät henkilöt
Riistanhoitopiiri

Riistanhoitopiiri oli paikallisaluetasolla toimiva metsästysorganisaation yksikkö. Piirien lukumäärä oli 15 ja niiden alueet vastasivat suunnilleen vanhaa läänijakoa. Riistanhoitopiirin toimintaa johti riistapäällikkö apunaan useimmissa piireissä riistanhoidonneuvoja. Piirit olivat Metsästäjäin Keskusjärjestön valvonnan ja ohjauksen alaisia.Metsästyslaki 60 §, 01.08.1993 Riistanhoitopiirit ja Metsästäjäin Keskusjärjestö yhdistettiin 1.3.2011 Suomen riistakeskukseksi, jolla on 15 aluetoimistoa.Suomen riistakeskuksen verkkosivut Metsästyslain mukaisesti riistanhoitopiirien tehtävät ovat: *Suorittaa metsästystä ja riistanhoitoa koskevaa koulutusta ja neuvontaa *Edistää ja avustaa riistanhoitoa *Ohjata ja valvoa riistanhoitoyhdistyksen toimintaa *Suorittaa maa -ja metsätalousministeriön ja Metsästäjäin keskusjärjestön määräämät tehtävät *Suorittaa muut sille säädetyt tehtävät, kuten pyyntilupien myöntämisenMetsästyslaki 60 §, 01.08.1993 Riistanhoitopiirit ovat: *Etelä-Häme *Etelä-Savo *Kainuu *Keski-Suomi *Kymi *Lappi *Oulu *Pohjois-Häme *Pohjois-Karjala *Pohjanmaa *Pohjois-Savo *Ruotsinkielinen Pohjanmaa *Satakunta *Uusimaa *Varsinais-Suomi ==Lähteet== ==Aiheesta muualla== *Riistanhoitopiirit Metsästäjäin keskusjärjestön sivuilla Luokka:Metsästys Luokka:Entiset suomalaiset järjestöt
Kiveliö

Kiveliö on Tampereen kaupungin asuinalue.Tampereen Kaupunkiliikenteen linjan 6 pysäkki sijaitsee Kiveliössä. Kiveliö koostuu lähinnä omakotitaloista. Luokka:Tampere Luokka:Kangasala Luokka:Suomen asuinalueet
Kärmesmiehet

Kärmesmiehet on suomalaismuusikko Pate Mustajärven ja urheiluselostajana tunnetun Antero Mertarannan "Mertsi & Pate" -nimellä levytetty single ja kappale vuodelta 2002. Sen on säveltänyt Jussi Halme, sanoittanut Mika Sundqvist ja sovittanut Jani Viitanen. Kappale oli Poko Rekordsin yritys uudeksi "kannustuslauluksi" urheilukisoja varten, mutta siitä ei koskaan sellaista tullut. Singlellä on lisäksi "jingle", joka on vain "Kärmesmiehet" -kappaleen kertosäkeen kertaus. Mika Sundqvist on kirjoittanut aiemminkin urheilu-aiheisia kappaleita, kuten esimerkiksi myös Jussi Halmeen säveltämän "Pedon ulvontaa", jonka levytti Antero Mertaranta vuonna 2003. Pate Mustajärvi on myös levyttänyt useita urheilulauluja. == Kappaleet == # "Kärmesmiehet" (Säv. Jussi Halme, san. Mika Sundqvist, sov. Jani Viitanen) \- 4:05 # "Kärmesmiehet" (jingle) - 0:30 == Kokoonpano == * Antero Mertaranta – laulu * Pate Mustajärvi – laulu === Vierailevat muusikot === * Jani Viitanen – kitara, basso, taustalaulu * Simo Santapukki – rummut * Jussi Halme – kosketinsoittimet, taustalaulu * Pauli Hanhiniemi – taustalaulu * Tommi Laine – taustalaulu * Mika Sundqvist – taustalaulu === Tuotanto === * Jani Viitanen – tuottaja, äänittäjä * Jussi Halme – tuottaja * Mika Jussila – masteroija (Finnvox) * Harri Hinkka – valokuvat * Kari – kansi == Aiheesta muualla == * Kärmesmiehet discogs.com -sivustolla Luokka:Pate Mustajärven kappaleet Luokka:Vuoden 2002 kappaleet
Gary Ryan

Gary Ryan (s. 12. kesäkuuta 1972) on irlantilainen pikajuoksija. Ryan karsiutui 200 metrin juoksussa Pariisin sisäratojen MM-kisoissa 1997 välierissä ajalla 21,84 ja samana vuonna Ateenan ulkoratojen MM-kisoissa toisissa alkuerissä ajalla 20,83. Kaksi vuotta myöhemmin hän karsiutui Sevillan MM-kisoissa alkuerissä. Vuonna 2002 Ryan voitti Irlannin sisäratojen mestaruuden 200 metrillä, mutta karsiutui samalla matkalla Wienin sisäratojen EM-kisoissa. Myöhemmin samana vuonna hän karsiutui Münchenin EM-kisoissa välierissä. Ryan karsiutui Birminghamin sisäratojen MM-kisoissa 2003 200 metrin välierissä. Seuraavana vuonna Budapestin sisäratojen MM-kisoissa hän karsiutui 60 metrin juoksun alkuerissä ajalla 6,83, mutta oli samoissa kisoissa mukana voittamassa MM-pronssia 4 x 400 metrin viestijuoksussa.http://www.iaaf.org/WIC04/results/gender=M/discipline=4X4/combCode=hash/roundCode=f/index.html Vuonna 2005 hän sijoittui kuudenneksi Euroopan cupin ykkösliigassa 100 metrin juoksussa ajalla 10,58. Göteborgin EM-kisoissa 2006 hän karsiutui 200 metrin alkuerissä. ==Ennätykset== * 100 metrin juoksu: 10,35 (2004) * 200 metrin juoksu: 20,67 (1997) ==Lähteet== Luokka:Irlantilaiset pikajuoksijat Luokka:Vuonna 1972 syntyneet Luokka:Elävät henkilöt
Vladimirets T-28

Vladimirets T-28 on neuvostoliittolainen traktori, jota valmistettiin Vladimirissä noin 150 kilometrin päässä Moskovasta. Traktoreita valmistettiin Vladimirissä eri versioina noin 250 000 kappaletta vuosina 1958–1970, minkä jälkeen tuotanto siirtyi Kazakstaniin, jossa viimeinen puuvillamalli valmistettiin tiettävästi vuonna 1995. Neuvostoliiton markkinoille tarkoitetut traktorit maalattiin vihreiksi ja ulkomaille myydyt traktorit maalattiin tummanpunaisiksi. Vientiä ei ollut merkittävissä määrin juuri muualle kuin itäblokin maihin ja muutamiin muihin maihin. Suomessa traktorimalli tunnettiin nimellä Valto 28. Suomeen Oy Konela Ab toi Vladimirets T-28:aa vain 30 kappaletta, sillä Vakola asetti sen myyntikieltoon. Brysselin maailmannäyttelyssä traktori sai kultamitalinhttp://www2.vtsnet.ru/vtz/vtf/about.htm . == Lähteet == ==Aiheesta muualla== *JSC Vladimir Tractor Plant Luokka:Traktorit
Caloriksen allas

Caloriksen allas (lat. Caloris planitia) on noin 1 300 kilometrin läpimittainen törmäyskraatteri Merkuriuksen pinnalla. Se kuuluu Aurinkokunnan suurimpiin törmäysmuodostumiin. Caloriksen allasta ympäröi noin kahden kilometrin korkuinen vuorijono Caloris Montes ja kraatterin pohja on planeetan sisältä törmäyksen jälkeen purkautuneen laavan peittämää. Mariner 10 -luotaimen ohilentojen aikana vuosina 1974-1975 Caloriksen allas oli joka kerta Merkuriuksen terminaattorilla, minkä vuoksi siitä on saatu kuvattua vain noin puolet. NASAn MESSENGER-luotain kartoittaa loput kraatterista. Kraatteria ympäröi joukko törmäykseen liittyviä geologisia muodostumia, joista käytetään nimitystä Caloriksen ryhmä. Luokka:Merkurius
Chrysler 300

Chrysler 300 voi tarkoittaa seuraavia automalleja: * Chrysler 300 (1962–1971), Chryslerin täysikokoinen mallisarja. * Chrysler 300 (1979), Chrysler Cordoban erikoismalli jota valmistettiin vuonna 1979 vain 3,811 kappaletta. * Chrysler 300 (2005–), Euroopassa Chrysler 300C. * Chrysler 300 letter series, Chryslerin vuosina 1955–1965 valmistama mallisarja. * Chrysler 300M, Chryslerin huippumalli vuodet 1999–2004.
Robert Cyril Layton Perkins

Robert Cyril Layton Perkins (15. marraskuuta 1866 Badminton, Gloucestershire, Britannia – 18. syyskuuta 1955 Bovey Tracy, Devon, Britannia) oli englantilainen eläintieteilijä, jonka erikoisala oli pistiäiset. Perkins tutki ja keräsi hyönteisiä, matoja ja lintuja Havaijilla 1892–1912 Royal Societyn ja British Association for the Advancement of Sciencen pyynnöstä. Hän oli viimeisiä tutkijoita, jotka saivat vielä omin silmin nähdä sittemmin sukupuuttoon kuolleita lintulajeja. Perkins kirjoitti David Sharpin teokseen Fauna Hawaiiensis kappaleet ornitologiasta ja entomologiasta. Perkins avioitui 1901 Zoë Lucy Sherrard Alataun kanssa. Heidän poikansa John Frederick Perkins (1910–1983) tutki myös pistiäisiä. 1942 Perkins avioitui toistamiseen, nyt Clara Senior Dowsen kanssa. Perkins kuvaili ja nimesi linnuista muun muassa havaijinviherkiipijöiden suvun Paroreomyza 1901.Zoonomen == Lähteet == Luokka:Brittiläiset ornitologit Luokka:Vuonna 1866 syntyneet Luokka:Vuonna 1955 kuolleet
Reino Bragge

Reino Kalevi Bragge (s. 14. toukokuuta 1956 Nakkila) on suomalainen näyttelijä ja teatterinjohtaja. Vuosina 2010–2020 hän oli Tampereen Teatterin johtaja. Bragge valmistui ylioppilaaksi vuonna 1975 ja filosofian maisteriksi 1988 Tampereen yliopistosta. Hän näytteli Savonlinnan kaupunginteatterissa 1981–1983 ja Joensuun kaupunginteatterissa 1983–1986. Bragge on näytellyt jonkin verran myös televisiossa. Vuosina 1992–1995 Bragge oli Tampereen yliopiston taideaineiden laitoksen ohjaaja vuosina 1986–1992 ja 1995–1996 sekä näyttelijäntyön laitoksen teatteripäällikkö. Hän on toiminut Joensuun kaupunginteatterin johtajana (1996–1999), Tampereen Teatterin hallintojohtajana (1999–2000), Porin Teatterin johtajana (2000–2007) ja Jyväskylän kaupunginteatterin johtajana (2007–2010). 1\. elokuuta 2010 hän siirtyi Tampereen Teatterin johtajaksi. Bragge jäi tehtävästään eläkkeelle 31. heinäkuuta 2020. Näyttelijä Joonas Bragge on Reino Braggen poika. == Lähteet == == Aiheesta muualla == * Luokka:Suomalaiset teatterinjohtajat Luokka:Jyväskylän kaupunginteatterin johtajat Luokka:Suomalaiset teatterinäyttelijät Luokka:Vuonna 1956 syntyneet Luokka:Elävät henkilöt
Sidney Wood

Sidney Burr Wood (1. marraskuuta 1911 – 10. tammikuuta 2009) oli yhdysvaltalainen tennispelaaja. Hän syntyi Connecticutin Black Rockissa ja voitti vuonna 1931 miesten kaksinpelin mestaruuden Wimbledonissa. Wood on kuulunut International Tennis Hall of Fameen vuodesta 1964. Yksi hänen lapsistaan, Colin, tuli tunnetuksi Diane Arbusin valokuvasta Child with Toy Hand Grenade in Central Park. == Lähteet == Luokka:Yhdysvaltalaiset tennispelaajat Luokka:Vuonna 1911 syntyneet Luokka:Vuonna 2009 kuolleet
Ounaskosken rautatie- ja maantiesilta

Ounaskosken rautatiesilta on Kemijoen Ounaskosken Rovaniemen keskustassa ylittävä teräsristikkorakenteinen kaksikantinen rautatie- ja maantiesilta. Ylempää sillan kantta käyttää rautatieliikenne, alempaa kantta käyttää kaupungin, Ounasvaaran ja lähiseutujen välinen autoliikenne. Autokannen sivuilla kulkevat kävely- ja pyörätiet. Sillan pituus on 404 metriä, ja sen pisin jänneväli on 71 metriä. Alkumatkalleen suuria ja kalliita siltoja vaatinut rautatie Kemijärvelle vihittiin käyttöönsä heinäkuussa 1934. Sillat ehtivät olla käytössä runsaat kymmenen vuotta. Lapin sodan aikana, 10. lokakuuta 1944 kello 20.00, saksalaiset räjäyttivät Ounaskosken sillan, ja silta tuhoutui täysin. Sodan jälkeen Kemijoki ylitettiin erilaisten tilapäisratkaisujen avulla aina vuoteen 1951 saakka, jolloin Ounaskosken kaksikantinen maantie- ja rautatiesilta otettiin uudelleen käyttöön. Kemijoki oli ylitetty esimerkiksi jääteitä myöten, lautoilla, losseilla, veneillä ja laivoilla. Tilapäisratkaisuna oli myös Ounaskosken pukkisilta sekä Lainaan kantavampi puusilta, jota käytti kauas Pohjois-Lappiin vienyt valtatie. Jäätietä käytti talvisin myös Kemijärven rautatie. Ounaskosken rautatiesilta on yksi Rovaniemen nähtävyyksistä. Usein matkailijat käyvät ottamassa sieltä käsin kuvia Kemijoesta sekä kaupungin jokivarsinäkymistä. Vuonna 2007 joulukuussa Ounaskosken rautatiesillan ylitti vanha perinteinen höyryjuna, joka kuljetti turisteja Rovaniemeltä Kemijärvelle ja takaisin. Virallisissa kartoissa ja asemakaavassa sillalla itsellään tai sillan ylittävällä tiellä ei kuitenkaan ole nimeä. Toukokuussa 2016 kaupunginvaltuutettu Antti Liikkanen teki aloitteen sillan nimeämisestä Ounaskosken sillaksi myös virallisesti. Sillan suunnittelija oli Teknillisen korkeakoulun professori, tekniikan tohtori Ossian Hannelius. ==Lähteet== ==Aiheesta muualla== Luokka:Suomen rautatiesillat Luokka:Suomen tieliikennesillat Luokka:Rovaniemen sillat
SdKfz 253

SdKfz 253 leichter Gepanzerter Beobachtungskraftwagen oli saksalainen kevyt tarkkailuajoneuvo, jota käytettiin tykistön etätarkkailijana täydentääkseen panssarivaunu- ja moottorisoituja jalkaväkiyksiköitä. Ajoneuvo kuuluu SdKfz 250 -sarjaan. Ulkoasu oli samanlainen kuin SdKfz 250:lla, mutta SdKfz 253 oli umpinainen. Luokka:Puolitelavaunut Luokka:Heerin kalusto
Charles Albert Buswell

Charles Albert Buswell (15. lokakuuta 1913 – 14. kesäkuuta 2008) oli katolisen kirkon yhdysvaltalainen pappi. Hän syntyi Homesteadissa, Oklahomassa, mutta muutti jo pian perheineen Oklahoma Cityyn. Buswell aloitti opintonsa Yhdysvalloissa ennen lähtemistään Leuvenin American Collegeen Belgiaan vuonna 1936. Hän sai pappisvihkimyksensä 9. heinäkuuta 1939 ja palasi Yhdysvaltoihin. Paavi Johannes XXIII nimesi Buswellin 8. elokuuta 1959 Pueblon hiippakunnan piispaksi Coloradossa. Hän erosi 19. syyskuuta 1979 kaksikymmentä vuotta palveltuaan ja oli kuollessaan 94-vuotias. Luokka:Yhdysvaltalaiset katoliset piispat Luokka:Vuonna 1913 syntyneet Luokka:Vuonna 2008 kuolleet
Ben Carnevale

Bernard L. "Ben" Carnevale (30. lokakuuta 1915 – 25. maaliskuuta 2008) oli yhdysvaltalainen koripallovalmentaja. Hän syntyi New Jerseyssä ja valmistui siellä Somerville High Schoolista. Carnevale valmensi vuosina 1944–1946 Pohjois-Carolinan yliopistolla, josta lähdettyään hän loi kaksi vuosikymmentä kestäneen uran Yhdysvaltain laivasto-opistossa. Hänen saavutuksiaan lajissa pidetään niin merkittävinä, että hänelle myönnettiin vuonna 1970 paikka Basketball Hall of Famessa. == Lähteet == Luokka:Yhdysvaltalaiset koripallovalmentajat Luokka:Vuonna 1915 syntyneet Luokka:Vuonna 2008 kuolleet
Alfred Newton

Alfred Newton (11. kesäkuuta 1829 Geneve–7. kesäkuuta 1907) oli englantilainen eläintieteilijä ja lintutieteilijä. Newton opiskeli Magdalene Collegessa Cambridgessa. Hän matkusteli laajalti, muun muassa Lapissa, Islannissa, Huippuvuorilla, Länsi-Intian saaristossa ja Pohjois-Amerikassa. 1866 hänestä tuli ensimmäinen eläintieteen ja vertailevan anatomian professori Cambridgessa, jossa virassa hän pysyi kuolemaansa saakka. Hänen palveluksensa lintutieteelle ja eläinmaantieteelle palkittiin 1900, kun hän sai vastaanottaa Royal Societyn Kuninkaallisen mitalin (Royal medal). 1858 Newton oli perustamassa British Ornithologists' Unionia (BOU). Hän kirjoitti useita kirjoja, muun muassa Zoology of Ancient Europe (1862), Ootheca Wolleyana (1864 alkaen), Zoology (1872) ja Dictionary of Birds (1893–1896). Hän toimitti The Ibis lehteä 1865–1870, Zoological Recordia 1870–1872 ja Yarrellin British Birdsiä 1871–1882. Newton vietti jonkin aikaa tutkien Maskareenien kadonneita lintulajeja, joista hänen veljensä Sir Edward Newton lähetti hänelle näytteitä. Näitä olivat muun muassa dodo ja rodriguezindodo. 1872 hän kuvaili ensimmäisenä rodriguezinkaijan (Psittacula exsul), joka kuoli sukupuuttoon 1875. Hän kuvaili ja nimesi myös havanepeipon suvun Ciridops 1892. Myös tämä lintulaji on sittemmin kuollut sukupuuttoon. Luokka:Brittiläiset ornitologit Luokka:Brittiläiset professorit Luokka:Cambridgen yliopiston professorit Luokka:Vuonna 1829 syntyneet Luokka:Vuonna 1907 kuolleet
Philip Franks

Philip Acford Franks (s. 2. helmikuuta 1956 Lontoo Britannia) on englantilainen teatteriohjaaja ja näyttelijä, joka on näytellyt tv-sarjoissa Oi ihana toukokuu (1991–1993) ja Sydämen asialla (1998–2002), jossa hänen hahmonsa oli ylikonstaapeli Raymond Craddock. Hän kuuluu Royal Shakespeare Companyyn. ==Aiheesta muualla== * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1956 syntyneet Luokka:Elävät henkilöt
Duncan Bell

Duncan Iain Cavill Bell (s. 16. tammikuuta 1955, Glasgow, Skotlanti) on skotlantilainen näyttelijä. Bell esiintyi englantilaisessa tv-sarjassa Sydämen asialla näytellen ylikonstaapeli Dennis Iain Mertonia tuotantokausilla 2002–2004, yhteensä yli 70 jaksossa. Hän jätti sarjan tultuaan ensimmäistä kertaa isäksi syyskuussa vuonna 2003 ja on tämän jälkeen esiintynyt harvakseltaan. Hän on ollut vierailevana tähtenä useassa sarjassa ennen Sydämen asialla -rooliaan, mm. sarjoissa Foylen sota, Komisario Frost, Hornblower, Taggart ja Tohtori Finlay. ==Aiheesta muualla== * Luokka:Skotlantilaiset näyttelijät Luokka:Vuonna 1955 syntyneet Luokka:Elävät henkilöt
Shining

Shining voi tarkoittaa: * The Shining eli Hohto, Stephen Kingin romaani * Shining (pelisarja), Segan pelisarja * The Shining (yhtye), brittiläinen yhtye * Shining (norjalainen yhtye) * Shining (ruotsalainen yhtye) * The Shining (albumi), J Dillan albumi * Shining (albumi), Swallow the Sunin albumi * Shining, Children of Bodomin demolevy
Tero Kaski

Tero Kaski (10. elokuuta 1950 Lahti – 3. tammikuuta 2001 Kuusankoski), lempinimeltään Daddy T-Roy, oli huomattava suomalainen reggae-vaikuttaja. Kaski kiinnostui jamaikalaisesta musiikista 1970-luvun alussa ja oli ensimmäisten joukossa tekemässä reggaeta tutuksi Suomessa. Uransa aikana hän muun muassa kävi Jamaikalla, teki artisti- ja tuottajahaastatteluja, piti Black Star -levyliikettä, julkaisi Cool Runnings -lehteä sekä asiaan liittyvää kirjallisuutta (tunnetuimpana todennäköisesti Pekka Vuorisen kanssa tehty Reggae Inna Dancehall Style) ja veti radio-ohjelmia Yleisradion ja Radio Cityn aalloilla (muun muassa Roots & Culturea). Koulutukseltaan Kaski oli kielenkääntäjä, muttei koskaan harjoittanut sitä ammattia päätoimisesti. Hän kuoli äkilliseen sairauskohtaukseen kotonaan 50-vuotiaana. == Lähteet == == Aiheesta muualla == * The Original Black Star Man – haastattelu vuodelta 1999 Luokka:Suomalaiset reggaemuusikot Luokka:Musiikkialalla toimivat henkilöt Luokka:Suomalaiset radiotoimittajat Luokka:Vuonna 1950 syntyneet Luokka:Vuonna 2001 kuolleet
34 (luku)

34 (kolmekymmentäneljä) on luonnollinen luku, jota edeltää luku 33 ja seuraa luku 35. == Matematiikassa == * 34 on puolialkuluku ja siten myös yhdistetty luku. * 34 on vajaa luku. * 34 on Fibonaccin luku. * 34 on seitsenkulmioluku. * 34 on 4×4-taikaneliön taikavakio. * 34 on Harshad-luku binäärijärjestelmässä. * 34 on palindromi nelijärjestelmässä (2024). * 34 kuuluu Erdősin–Woodsin lukuihin. * 34 on kahden peräkkäisen alkuluvun (31 ja 37) keskiarvo. * 34 on kahden peräkkäisen alkuluvun neliöiden summa: 3^2+5^2. * 34 on pienin luku, joka voidaan muodostaa kahden parittoman alkuluvun summana (vähintään) neljällä tavalla. (huom.: indeksi 17) * 34 on pienin luonnollinen luku, jolla on yhtä monta tekijää (neljä) kuin edeltävällä ja seuraavalla luonnollisella luvulla.34 Thirty-Four XXXIV (arkistoitu) * Konvekseja seitsentahokkaita on 34 erilaista.Polyhedra and Polytopes – Numericana == Luonnontieteissä == * Alkuaineiden jaksollisessa järjestelmässä 34 on seleenin järjestysluku. * Rikki-34 on rikin vakaa isotooppi. * Nikkeli-62 on nikkelin vakaa isotooppi, jonka neutroniluku on 34. * Kupari-63 on kuparin vakaa ja luonnossa yleisin isotooppi. Sen neutroniluku on 34. * Sinkki-64 on sinkin vakaa ja luonnossa yleisin isotooppi. Sen neutroniluku on 34. * 34 Circe on asteroidi. * Ihmisen selkärangassa on enintään 34 nikamaa. == Muissa yhteyksissä == * Espanjan kansainvälinen suuntanumero on 34. * T-34 oli neuvostoliittolainen panssarivaunu. * Eurooppatie E34 kulkee Belgian ja Saksan välillä. * Dwight D. Eisenhower oli Yhdysvaltojen 34. presidentti. * Kansas oli 34. Yhdysvaltoihin liittynyt osavaltio. * Internetin ”säännön 34” mukaan ei ole olemassa aihetta, josta ei olisi tehty aikuisviihdettä. == Lähteet == Luokka:Luonnolliset luvut
Sääveikkaaja

Sääveikkaaja oli Yle TV2-kanavalla esitettävä lastenohjelma. Siinä Sääveikkaaja Ilkka Jääskeläinen veikkasi Suomen säätä. Sääveikkaaja nähtiin Pikku Kakkosessa arkiaamuisin. Jokainen jakso päättyi Ilkan sanomalla lauseella: "Vaikkei aurinko näkyisikään, se paistaa aina, ainakin pilven takana". == Aiheesta muualla == * Pikku Kakkosen kotisivut. Luokka:Lastenohjelmat Luokka:Pikku Kakkosen ohjelmat
36 (luku)

36 (kolmekymmentäkuusi) on luonnollinen luku, jota edeltää luku 35 ja seuraa luku 37. == Matematiikassa == * 36 on yhdistetty, runsas ja puolitäydellinen luku. * 36 on neliöluku: 6^2. * 36 on ainoa tunnettu kolmioluku, jonka neliöjuuri on myös kolmioluku.36 Thirty-Six XXXVI (arkistoitu) * 36 on Harshad-luku kymmenjärjestelmässä, binäärijärjestelmässä, kolmijärjestelmässä (11003) ja nelijärjestelmässä (2104). * 36 on palindromi viisijärjestelmässä: 121_5. * 36 kuuluu Erdősin–Woodsin lukuihin. * 36:n tekijöiden summa (91) on suurempi kuin millään pienemmällä luvulla. * 36:lla on enemmän tekijöitä (yhdeksän) kuin millään pienemmällä luvulla. * 36 on jaollinen tekijöidensä määrällä. * Jokainen positiivinen kokonaisluku luvun 36 tekijöiden summaan (91) saakka voidaan muodostaa luvun 36 eri tekijöiden summana. * 36 on kolmen ensimmäisen kuutioluvun summa: 1^3+2^3+3^3 (katso kuva). * 36 on alkulukuparin 17 ja 19 summa. * 36 voidaan muodostaa neljän peräkkäisen alkuluvun summana: 5+7+11+13. * 36 voidaan muodostaa kolmen neliöluvun summana: 4^2+4^2+2^2. * 36 voidaan muodostaa luvun 3 kahden eri potenssin summana: 3^3+3^2. * 36 esiintyy kahdessa jaottomassa Pythagoraan kolmikossa: ja . * Typistetyssä kuutiossa ja typistetyssä oktaedrissa (katso Arkhimedeen kappale) on 36 särmää. * Viisikannan kärjissä on 36 asteen kulma. == Luonnontieteissä == * Jaksollisessa järjestelmässä 36 on kryptonin järjestysluku. * Rikki-36 on rikin vakaa isotooppi. * Argon-36 on argonin vakaa isotooppi. * Nikkeli-64, kupari-65 ja sinkki-66 ovat vakaita isotooppeja, joiden neutroniluku on 36. == Muissa yhteyksissä == * 36 on Unkarin kansainvälinen suuntanumero. * Tavallisessa pianossa on 36 mustaa kosketinta. * Tavallisessa korttipakassa on 36 korttia, joiden arvot on merkitty luvuilla. * Ruletissa on 36 numeroa, joille voi asettaa panoksen. * Jaardi vastaa 36 tuumaa. * Monet vanhat tietokoneet (esim. DEC PDP-10) olivat 36-bittisiä.36bit.org (arkistoitu) * Eurooppatie E36 kulkee Saksassa ja Puolassa. * Lyndon Johnson oli Yhdysvaltojen 36. presidentti. * Nevada oli 36. Yhdysvaltoihin liittynyt osavaltio. == Lähteet == Luokka:Luonnolliset luvut
Feliks Jarocki

Feliks Paweł Jarocki (14. tammikuuta 1790 Pacanowie–25. maaliskuuta 1865 Varsova) oli puolalainen Varsovan yliopiston eläintieteen professori. Jarocki organisoi ja hoiti Varsovan yliopiston eläintieteellistä kabinettia 1819–1862. Kabinetin kokoelma perustui paroni Sylwiusz Minckwitzin 20 000:n näytteen kokoelmaan. Jarocki kasvatti kokoelmaa ostoin ja tieteellisillä tutkimusretkillä Puolaan ja Ukrainaan. Hän hankki lukuisia tärkeitä kirjoja eläintieteelliseen kirjastoon. Kun hän vetäytyi virastaan oli kokoelma kasvanut 65 690 näytteeseen ja kirjastossa oli 2 000 teosta. Władysław Taczanowski seurasi häntä virassa. Jarocki kirjoitti 6-osaisen, keskeneräiseksi jääneen teoksen Zoologia czyli zwierzętopismo ogólne podług naynowszego systemu ułożone (1821–1838). Toisessa, lintuja käsittelevässä, osassa hän kuvailee muun muassa iivin suvun Vestiaria 1821. Jarocki toimi Frederic Chopinin mesenaattina. == Lähteet == Luokka:Puolalaiset ornitologit Luokka:Vuonna 1790 syntyneet Luokka:Vuonna 1865 kuolleet
Mikko Bredenberg

Mikko Vilhelm Johannes Bredenberg (s. 23. huhtikuuta 1977 Tampere)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 135. on suomalainen näyttelijä, teatteriohjaaja ja taiteilija-tutkija. Hän on väitellyt teatteritaiteen tohtoriksi vuonna 2017 Taideyliopiston Teatterikorkeakoulusta aiheenaan näyttämöllinen kuvittelu. == Ura == Bredenberg valmistui Teatterikorkeakoulun näyttelijäntyön koulutusohjelmasta 2002 teatteritaiteen maisteriksi, minkä jälkeen hän teki useita rooleja Kuopion kaupunginteatterissa 2004–2005.Mikko Bredenberg, Ilona- esitystietokanta, Teatterin tiedotuskeskus, viitattu 19.12.2014. Vuosina 2006–2015 Bredenberg työskenteli Tampereella toimivassa Teatteri Siperiassa sekä näyttelijänä että teatteriohjaajana. Bredenberg on yksi Teatteri Siperian perustajajäsenistä ja vuosina 2013–2015 hän toimi myös teatterin toisena taiteellisena johtajana. Bredenberg on työskennellyt urallaan useissa kaupunginteattereissa sekä esittävän taiteen vapaalla kentällä. Bredenberg valittiin Kemin kaupunginteatterin uudeksi johtajaksi kolmivuotiskaudelle 1.10.2021–30.9.2024. Teatterin lisäksi Bredenberg on näytellyt myös tv- sarjoissa (Hovimäki, Yhteinen huone) sekä elokuvissa (Tali-Ihantala 1944). ==Lähteet== ==Aiheesta muualla == * * Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1977 syntyneet Luokka:Elävät henkilöt
37 (luku)

37 (kolmekymmentäseitsemän) on luonnollinen luku, jota edeltää luku 36 ja seuraa luku 38. == Matematiikassa == === Alkulukuihin liittyen === * 37 on kahdestoista alkuluku. * 37 on pienin epäsäännöllinen alkuluku. * 37 on Pythagoraan alkuluku. * 37 on 41:n alkulukuserkku. * 37!+1 on kertoma- alkuluku. * 37 on toinen alkuluku takaperin kymmenjärjestelmässä (73). * 37 on toinen alkuluku takaperin binäärijärjestelmässä: 37 = 100101_2 ja 101001_2 = 41. === Muissa yhteyksissä === ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● 37 keskitettynä kuusikulmiolukuna. ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● ● 37 tähtilukuna. * 37 on neljäs keskitetty kuusikulmioluku (katso kuva). * 37 on tähtiluku (katso kuva). * 37 on palindromi senaarijärjestelmässä: 101_6. * 37 on onnekas luku (). * 37 kuuluu Padovanin lukujonoon. * Mikä tahansa luonnollinen luku voidaan muodostaa enintään 37:n viidennen potenssin summana. * 37 voidaan muodostaa kahden eri neliöluvun summana: 6^2+1^2. * 37 voidaan muodostaa neljän kuutioluvun summana: 3^3+2^3+1^3+1^3. * 37 voidaan muodostaa luvun 3 eri ei-negatiivisten kokonaislukupotenssien summana: 3^3+3^2+3^0. * 37 voidaan muodostaa kahden kuutioluvun erotuksena: 4^3-3^3. * 37 esiintyy kahdessa jaottomassa Pythagoraan kolmikossa: ja .37 Thirty-Seven XXXVII (arkistoitu) * Taso voidaan jakaa kahdeksalla suoralla enintään 37 osaan. * 37 on pienin luonnollinen luku, joka on tasan neljän luvun tapauksessa kunkin itseään pienempien tekijöiden summa. (Nämä luvut ovat 155, 203, 299 ja 323.) * 111 jaettuna numeroidensa summalla (3:lla) antaa osamääräksi 37. Edelleen 37 on kaikkien 111:n monikertojen alkutekijä. Tähän perustuvat monet lukutemput. == Luonnontieteissä == * Alkuaineiden jaksollisessa järjestelmässä 37 on rubidiumin järjestysluku. * Kloori-37 on kloorin vakaa isotooppi. * Sinkki-67 on sinkin vakaa isotooppi, jonka neutroniluku on 37. * Ihmisen ruumiinlämpö on noin 37 astetta. == Muualla == * Eurooppatie E37 kulkee Saksassa. * 37 oli Itä-Saksan kansainvälinen suuntanumero. * Eurooppalaisessa ruletissa on 37 numeroa. * Richard Nixon oli Yhdysvaltojen 37. presidentti. * Nebraska oli 37. Yhdysvaltoihin liittynyt osavaltio. == Lähteet == == Aiheesta muualla == Luokka:Luonnolliset luvut
Varpaan kärkinivel

Varpaan kärkinivel () muodostuu mediaalisen ja distaalisen varvasluun välille. Myös varpaiden distaalinen jänneluu osallistuu nivelen muodostukseen. Varpaan kärkiniveltä kutsutaan kavioeläimillä kavioniveleksi. ==Varpaan kärkinivelen nivelsiteet== * Varpaan kärkinivelen sivusiteet () * Lihansyöjillä, sioilla ja märehtijöillä on myös dorsaalipuolella on kaksi nivelsidettä () * Nivelsiteitä on myös jänneluun ja mediaalisen varvasluun sekä jänneluun ja distaalisen varvasluun välissä () ==Katso myös== * Varpaan keskinivel * Varpaan tyvinivel Luokka:Takaraajan nivelet
Kavionivel

Kavionivel tarkoittaa seuraavia asioita: * Kavionivel kavio- ja sorkkaeläinten takaraajassa * Kavionivel kavio- ja sorkkaeläinten eturaajassa Luokka:Täsmennyssivut
Ilkka Aro

Ilkka Juhani Aro (s. 19. helmikuuta 1955 Joensuu) Suomen teatterit ja teatterintekijät 1993, Tammi 1993 on suomalainen näyttelijä. Hän on työskennellyt Vaasan kaupunginteatterissa vuodesta 1987 ja Porin Teatterissa vuodesta 2013 lähtien. Ilkka Aro on esiintynyt muun muassa näytelmissä Tukkijoella (2005), Elling (2005) sekä Samuel Beckettin yhden miehen näytelmässä Krappin viimeinen ääninauha (2007). Hänellä on ollut pieniä rooleja myös elokuvissa Häjyt ja Bugi Fiction sekä televisioelokuvassa Liian paksu perhoseksi. Aro on palkittu Suomen Näyttelijäliiton kultaisella taiteilijamerkillä. ==Lähteet== Luokka:Suomalaiset näyttelijät Luokka:Vuonna 1955 syntyneet Luokka:Elävät henkilöt
Jude Watson

Jude Watson (oik. Judy Blundell) on lasten- ja nuortenkirjailija, joka on kirjoittanut useita Tähtien sota -kirjoja. Watsonin Jedioppilas-sarjan suomentaminen lopetettiin kahdeksannen osan jälkeen. == Suomennetut kirjat == * 1. Musta vastustaja (The Dark Rival) (1999) * 2. Salattu menneisyys (The Hidden Past) (1999) * 3. Kruunun merkki (The Mark of the Crown) (1999) * 4. Kuolleiden puolustajat (The Defenders of the Dead) (1999) * 5. Tie tuntemattomaan (The Uncertain Path) (2000) * 6. Uhattu temppeli (The Captive Temple) (2000) * 7. Koston päivä (The Day of Reckoning) (2000) * 8. Valhellinen rauha (2000) * 9. Ratkaisun hetki (2006) == Suomentamattomat kirjat == * 9. The Fight for Truth (2000) * 10. The Shattered Peace (2000) * 11. The Deadly Hunter (2000) * 12. The Evil Experiment (2000) * 13. The Dangerous Rescue (2001) * 14. The Ties That Bind (2001) * 15. The Death of Hope (2001) * 16. The Call to Vengeance (2001) * 17. The Only Witness (2002) * 18. The Threat Within (2002) Lisäksi on ilmestynyt kaksi ”Jedi Apprentice Special Edition” -kirjaa (Deceptions, 2001 ja The Followers, 2002), jotka toimivat siltana Jedioppilas- ja Jeditehtävä-sarjojen välillä. == Aiheesta muualla == * Judy Blundell Scholastic Luokka:Yhdysvaltalaiset tieteiskirjailijat Luokka:Yhdysvaltalaiset lasten- ja nuortenkirjailijat Luokka:Syntymävuosi puuttuu Luokka:Elävät henkilöt
Varpaan keskinivel

Varpaan keskinivel () muodostuu varpaan tyvijäsenen ja keskijäsenen välille. Kavio- ja sorkkaeläimillä niveltä kutsutaan kehäniveleksi. ==Varpaan keskinivelen nivelsiteet== * Varpaan keskinivelen sivusiteet () * Varpaan keskinivelen jalkapohjanpuoleiset nivelsiteet () ==Katso myös== * Varpaan kärkinivel * Varpaan tyvinivel Luokka:Takaraajan nivelet
Kehänivel

Kehänivel tarkoittaa seuraavia asioita: * kehänivel kavio- ja sorkkaeläinten takaraajassa * kehänivel kavio- ja sorkkaeläinten eturaajassa Luokka:Täsmennyssivut
Angela ja ajan tuulet

Angela ja ajan tuulet on TV1:n vuonna 1999 ensiesitetty kausisarja. Se perustuu Jörn Donnerin romaaneihin Nyt sinun täytyy (Nu måste du; julkaistu myös nimellä Viimeinen kesä), Angela (Angelas krig; julkaistu myös nimellä Angelan sota), Jakob ja kylmä rauha (Jakob och friheten) sekä Angela ja rakkaus (Angela och kärlek). Sarja kertoo tarinan Andersin tehtailijasuvusta. Sarjan taustalla elää Suomen historia 1930-luvun lopulta 1950-luvulle. ==Pääosissa== :Marika Parkkomäki – Angela :Risto Tuorila – Gabriel :Rea Mauranen – Karin :Petra Frey – Agnes :Esko Salminen – Erik :Jaani Länsiö – Jakob (nuorena) :Kristo Salminen – Jakob (aikuisena) :Kari-Pekka Toivonen – Bengt :Esa-Matti Pölhö – Thomas :Antti Aro – Professori :Milka Ahlroth – Gisela :Esa Saari – Kenraali :Sari Siikander – Raili :Aarre Karén – Goldberg :Sakari Jurkka – Wikström :Vera Kiiskinen – Sigrid :Aila Arajuuri – Vera :Kari Sorvali – Karlsson :Liisa Mustonen – Elisabeth :Kaija Pakarinen – Alma :Elina Knihtilä – Anna :Miina Turunen – Lisa ==Jaksot== Jakso Nimi Ensiesitys 1\. Suru ja rakkaus 11.01.1999 2\. Nyt sinun täytyy 18.01.1999 3\. Viimeinen kesä 25.01.1999 4\. Aika on valinnut sinut 01.02.1999 5\. Angelan sota 08.02.1999 6\. Et vie minun sisartani 15.02.1999 7\. Haluan naimisiin 22.02.1999 8\. Rauhan lapsi 01.03.1999 9\. Jakob ja kylmä rauha 08.03.1999 10\. Thomas elää 15.03.1999 11\. Ketään muuta ei ole 22.03.1999 12\. Minä rakastan sinua 29.03.1999 Luokka:1990-luvun suomalaiset draamasarjat Luokka:Yle TV1:n televisio-ohjelmat
Rauf Denktaş

Rauf Raif Denktaş (27. tammikuuta 1924 Páfos – 13. tammikuuta 2012) oli kyproksenturkkilainen poliitikko. Häntä pidetään Turkin tunnustaman Pohjois- Kyproksen turkkilaisen tasavallan isänä, ja hän toimi sen ensimmäisenä presidenttinä vuosina 1985–2005. Denktaşin isä oli kyproksenturkkilainen tuomari. Denktaş kävi Nikosiassa englantilaista koulua. Hän toimi kääntäjänä ja opettajana ennen kuin opiskeli Britanniassa juristiksi. Hän valmistui 1947 ja palasi Kyprokselle juristiksi ja osallistui Kyproksen itsenäisyyshankkeisiin. 1948 hänestä tuli valtionsyyttäjä. Denktaşin seuraajaksi valtionpäämiehen virassa valittiin Mehmet Ali Talat. Myös Rauf Denktaşin poika Serdar Denktaş on Pohjois-Kyproksessa huomattava poliittinen vaikuttaja. ==Lähteet== Luokka:Pohjois-Kypros Luokka:Kyproslaiset poliitikot Luokka:Presidentit Luokka:Vuonna 1924 syntyneet Luokka:Vuonna 2012 kuolleet Luokka:Pohjois-Kyproksen presidentit
Mehmet Ali Talat

Mehmet Ali Talat (s. 6. heinäkuuta 1952) on kyproksenturkkilainen poliitikko. Hän toimi Pohjois-Kyproksen tasavallan de facto presidenttinä vuosina 2005–2010. Koska Pohjois-Kyproksen itsenäisyyttä ei ole kansainvälisesti tunnustettu, ei Talatin presidenttiyttäkään tunnustettu. YK piti Talatia bona fide Pohjois-Kyproksen neuvottelijana. Aikaisemmin Talat on toiminut Turkkilaisen republikaanipuolueen puheenjohtajana ja Pohjois-Kyproksen pääministerinä 2004–2005. ==Elämäkerta== Talat syntyi Kyproksen pohjoisosassa sijaitsevassa Kyreniassa. Suoritettuaan toisen asteen opinnot Kyproksella, hän opiskeli Lähi-idän teknillisessä yliopistossa, Turkissa. Talat oli jo opiskeluaikanaan mukana poliittisessa toiminnassa. Palattuaan Kyprokselle hän oli mukana turkkilaisten ammattiliittojen ja Kyproksen turkkilaisten opiskelijoiden liiton (KOGEF) perustamisessa. Talat osallistui Turkkilaisen republikaanipuolueen nuorisotoimintaan ja oli mukana lukuisissa valiokunnissa. ==Poliittinen ura== Talat toimi opetus- ja kulttuuriministerinä joulukuusta 1993. Myöhemmin hän toimi muun muassa varapääministerinä. 14\. tammikuuta 1996 Talat valittiin Turkkilaisen republikaanipuolueen puheenjohtajaksi. Joulukuussa 2003 hän muodosti presidentti Rauf Denktaşin käskystä hallituksen, kun virassa ollut pääministeri Derviş Eroğlu oli kykenemätön siihen. Talat voitti presidentinvaalit helmikuussa 2005. Hän toimi pääministerinä presidenttiyden alkuun asti, jonka jälkeen uudeksi pääministeriksi tuli varapuheenjohtaja Ferdi Sabit Soyer. ==Lähteet== ==Aiheesta muualla== *Presidentin viralliset sivut *Talatin englanninkielinen haastattelu Luokka:Pohjois-Kypros Luokka:Kyproslaiset poliitikot Luokka:Presidentit Luokka:Pääministerit Luokka:Kulttuuriministerit Luokka:Opetusministerit Luokka:Vuonna 1952 syntyneet Luokka:Elävät henkilöt Luokka:Pohjois-Kyproksen presidentit
Stella Adler

Stella Adler (10. helmikuuta 1901 New York – 21. joulukuuta 1992 Los Angeles) oli yhdysvaltalainen näyttelijä. Hänen vanhempansa Jacob ja Sara olivat taustaltaan venäjänjuutalaisia ja itsekin näyttelijöitä. Myös Adlerin sisarukset ja sisarpuolet saavuttivat menestystä näyttelijöinä. Hän oli sukua myös näyttelijä-teatteriohjaaja Jerry Adlerille. Adler tuli tunnetuksi omien Broadway-esiintymistensä lisäksi eräänä aikansa johtavista ilmaisutaidon opettajista – hän koulutti muiden muassa Marlon Brandoa ja Robert De Niroa. Hänellä on tähti Hollywood Walk of Famella. Adler oli kolmesti naimisissa ja eli 91-vuotiaaksi. == Lähteet == == Kirjallisuutta == *Balcerzak, Scott: Beyond Method : Stella Adler and the Male Actor. Wayne State University Press, 2018. ISBN 9780814342916. == Aiheesta muualla == * Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1901 syntyneet Luokka:Vuonna 1992 kuolleet Luokka:Amerikanjuutalaiset
Sara Rue

Sara Rue (s. 26. tammikuuta 1979 New York, Yhdysvallat) on yhdysvaltalainen näyttelijä, joka on näytellyt useissa yhdysvaltalaisissa sarjoissa. Näitä ovat muun muassa Teho-osasto, Miehenpuolikkaat, Chicagon lääkärit ja Will & Grace. Lisäksi hän on esiintynyt kauhuelokuvassa Ring vuonna 2002 ja romanttisessa komediassa This Time Around. == Aiheesta muualla == * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Oliver Twist (vuoden 2005 elokuva)

Oliver Twist on Roman Polańskin ohjaama, vuonna 2005 valmistunut, elokuvasovitus Charles Dickensin samannimisestä romaanista. Elokuvan on käsikirjoittanut kirjailija Ronald Harwood ja nimiroolin esittää Barney Clark. == Näyttelijät == == Tuotanto == 50 miljoonan euron budjetistaPajukallio, Arto: Roman Polanskin siisti epookkidraama. Helsingin Sanomat 5.6.2011, s. D 11. huolimatta elokuvassa oli mukana verrattain vähän tunnettuja näyttelijöitä, yhtä pääosaa näytellyttä Oscar-voittaja Ben Kingsleytä lukuun ottamatta. Pienissä rooleissa esiintyivät muun muassa Polańskin lapset Morgane (maanviljelijän tyttären roolissa) ja Elvis (poika jolla on vanne), jotka muutenkin olivat läsnä kuvauksissa. == Vastaanotto == Helsingin Sanomien Arto Pajukallion mukaan Polanski jättää hyödyntämättä Dickensin vakavat yhteiskunnalliset teemat ja on tehnyt elokuvasta sievän, romanttista tyyliä edustavan koko perheen elokuvan. ==Lähteet== Luokka:Brittiläiset draamaelokuvat Luokka:Tšekkiläiset elokuvat Luokka:Ranskalaiset draamaelokuvat Luokka:Italialaiset draamaelokuvat Luokka:Roman Polanskin ohjaamat elokuvat Luokka:Elokuvat orvoista Luokka:Vuoden 2005 brittiläiset elokuvat Luokka:Brittiläiset romaaneihin perustuvat elokuvat Luokka:Ranskalaiset romaaneihin perustuvat elokuvat Luokka:Vuoden 2005 ranskalaiset elokuvat Luokka:Italialaiset romaaneihin perustuvat elokuvat Luokka:Vuoden 2005 italialaiset elokuvat Luokka:Elokuvat köyhyydestä
38 (luku)

38 (kolmekymmentäkahdeksan) on luonnollinen luku, jota edeltää luku 37 ja seuraa luku 39. == Matematiikassa == * 38 on puolialkuluku ja siten myös yhdistetty luku. * 38 on vajaa luku. * 38!-1 on kertoma-alkuluku. * 38 on palindromi nelijärjestelmässä (2124). * 38 kuuluu Ulamin lukuihin (). * 38 on kolmen ensimmäisen alkuluvun neliöiden summa: 2^2+3^2+5^2. * 38 voidaan muodostaa toisellakin tavalla kolmen neliöluvun summana: 6^2+1^2+1^2. * 38 on suurin parillinen luku, jota ei voida muodostaa kahden parittoman yhdistetyn luvun summana.38 Thirty-Eight XXXVIII (arkistoitu) * Pullistetussa kuutiossa (katso Arkhimedeen kappale) on 38 tahkoa. Sen duaalikappaleessa eli pentagonaalisessa ikositetraedrissa (katso Catalanin kappale) on vastaavasti 38 kärkeä. == Luonnontieteissä == * Alkuaineiden jaksollisessa järjestelmässä 38 on strontiumin järjestysluku. * Argon-38 on argonin vakaa isotooppi. * Sinkki-68 on sinkin vakaa isotooppi, jonka neutroniluku on 38. * Gallium-69 on galliumin vakaa ja luonnossa yleisin isotooppi. Sen neutroniluku on 38. * Germanium-70 on germaniumin vakaa isotooppi, jonka neutroniluku on 38. * 38 Leda on pikkuplaneetta. * Messier 38 on tähtijoukko. == Muissa yhteyksissä == * Lockheed P-38 Lightning oli amerikkalainen hävittäjälentokone. * Pohjoinen leveyspiiri 38 oli Pohjois- ja Etelä-Korean välinen raja ennen Korean sotaa. * Eurooppatie E38 kulkee Ukrainassa, Venäjällä ja Kazakstanissa. * Pohjoisamerikkalaisessa ruletissa on 38 numeroa. * Gerald Ford oli Yhdysvaltojen 38. presidentti. * Colorado oli 38. Yhdysvaltoihin liittynyt osavaltio. * Viidennen Mooseksen kirjan mukaan Israelin heimojen matka kesti 38 vuotta. * .38 on tuliaseiden kaliiperi (mm. .38 Special -patruuna). == Lähteet == Luokka:Luonnolliset luvut
Ancylotherium

Ancylotherium hennigi oli mioseeni- ja plioseenikaudella elänyt kavioeläin. Laji eli 6,5–2 miljoonaa vuotta sitten Afrikassa. Lajin suvun nimi tulee kreikan kielestä ja tarkoittaa ”koukkuselkäistä eläintä”. Ancylotheriumin korkeus olkapäistä oli noin 2 metriä. Se oli myös korkea pitkien ja suorien etujalkojensa ansiosta. Takajalat olivat paljon lyhyemmät. Ancylotherium oli kasvinsyöjä ja lienee elänyt pieninä ryhminä Afrikan tasangoilla syöden pensaiden ja puiden lehtiä. Suuren kokonsa ansiosta aikuisella yksilöllä oli luultavasti vain vähän vihollisia. Se oli viimeisiä kalikoteereja ja hävisi luultavasti siksi, ettei kyennyt kilpailemaan ravinnosta kehittyneempien kasvinsyöjien kanssa. Ancylotheriumin fossiileja on löydetty vain Etiopiasta, Keniasta ja Tansaniasta muun muassa Laetolin, Olduvain rotkon ja Omon alueelta. == Lähteet == == Aiheesta muualla == * Ancylotherium fact file BBC Luokka:Esihistorialliset nisäkkäät Luokka:Kavioeläimet
39 (luku)

39 (kolmekymmentäyhdeksän) on luonnollinen luku, jota edeltää luku 38 ja seuraa luku 40. == Matematiikassa == * 39 on puolialkuluku ja siten myös yhdistetty luku. * 39 on vajaa luku. * 39 on alkulukuserkkujen 37 ja 41 keskiarvo. * 39 on Harshad-luku kolmijärjestelmässä (11103). * 39 on Duffyn luku. * 39 kuuluu Perrinin lukujonoon (). * 39 on pienimmän ja suurimman alkutekijänsä sekä niiden välisten alkulukujen summa: 3+5+7+11+13.39 Thirty- nine XXXIX (arkistoitu) * 39 on luvun 3 kolmen peräkkäisen potenssin summa: 3^1+3^2+3^3. * 39 esiintyy kahdessa jaottomassa Pythagoraan kolmikossa: ja . * 39 voidaan muodostaa kahden neliöluvun erotuksena kahdella tavalla: 8^2-5^2 tai 20^2-19^2. * 39 on pienin luonnollinen luku, joka voidaan jakaa kolmella tavalla kolmeksi luonnolliseksi luvuksi siten, että kunkin kolmen luvun tulo on sama: 39 = 4+15+20 = 5+10+24 = 6+8+25 ja 4 \cdot 15 \cdot 20 = 5 \cdot 10 \cdot 24 = 6 \cdot 8 \cdot 25 = 1200. * Kun luonnollinen luku muunnetaan kymmenjärjestelmässä yksinumeroiseksi kertomalla toistuvasti sen numerot keskenään, 39 on pienin luku, jonka tapauksessa askelia tarvitaan (vähintään) kolme: 3 \cdot 9 = 27, 2 \cdot 7 = 14 ja 1 \cdot 4 = 4. (Tätä luvun ominaisuutta kutsutaan englanniksi nimellä multiplicative persistence.) == Luonnontieteissä == * Alkuaineiden jaksollisessa järjestelmässä 39 on yttriumin järjestysluku. * Kalium-39 on kaliumin vakaa isotooppi. * 39 Laetitia on pikkuplaneetta. * Messier 39 on avoin tähtijoukko. * Pluton keskietäisyys Auringosta on noin 39 AU.Pluto Fact Sheet – NASA == Muissa yhteyksissä == * 39 on Italian kansainvälinen suuntanumero. * Eurooppatie E39 kulkee Norjassa ja Tanskassa. * Vanhassa testamentissa on protestanttisen laskutavan mukaan 39 kirjaa. * Jimmy Carter oli Yhdysvaltojen 39. presidentti. * Pohjois-Dakota oli 39. Yhdysvaltoihin liittynyt osavaltio. * Japaninkielisissä internet-keskusteluissa ja tekstiviesteissä ”39” tai ”3 9” tarkoittaa ”kiitos”, sillä se äännetään suunnilleen samoin kuin englannin thank you.Here’s Why the Number “39” Means “Thank You” in Japan == Lähteet == Luokka:Luonnolliset luvut